Der findes en lang række forskellige forsikringsattester. Hvis du bestiller tid med henblik på at få udfyldt en forsikringsattest, så husk at gøre opmærksom på det, samt at fortælle hvilken attest det drejer sig om, så vi kan sikre at der bliver afsat nok tid til konsultationen.
Når du bestiller tid til en kørekortsattest bedes du gøre opmærksom på dette ved tidsbestillingen. Dette for at du ved ankomsten kan få udleveret de rette papirer, således at disse er udfyldt når du bliver kaldt ind til lægen.
Kørekortsfornyelse sker under normale omstændigheder ved 70 år. Der skal gøres opmærksom på at alle over 70 år i forbindelse med kørekortsfornyelsen skal gennemgå en mindre hukommelsestest. Endvidere skal det understreges at papirerne SKAL udfyldes at ansøgeren selv, og må ikke udfyldes af ægtefællen eller anden pårørende.
HVIS DU BRUGER BRILLER SKAL DISSE ALTID MEDBRINGES.
HVIS DU BRUGER KONTAKTLINSER, SKAL DU VÆRE OPMÆRKSOM PÅ AT SYNET SKAL TESTES BÅDE MED OG UDEN DISSE.